|  |  |  |
| --- | --- | --- |
|  | **KIÍRÁS** **Vizsla Kupa 1. forduló,** 2025. március 8. szombat  |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Nagykovácsi

**Rendező**: Vizsla SE

**Elnök:** Hegedűs Zoltán

**Pályakitűző:** Doroszlai Lelle

**Hét féle pályát kínálunk az alábbi kategóriákban**

**Rangsoroló kategóriák,** itt az éves versenyengedéllyel indulók alapáron vehetnek részt**:**

|  |  |
| --- | --- |
| **Színkódos kategóriák** | **Jellemzés** |
| **Sárga** | rövid könnyű: csak utakon, kezdőknek, gyerekeknek |
| **Lila** | hosszú könnyű: csak utakon, hosszabb táv |
| **Narancs** | közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető |
| **Világoszöld** | legrövidebb technikás, tájoló szükséges ehhez és a további pályákhoz |
| **Zöld** | rövid technikás |
| **Kék** | hosszú technikás |
| **Barna** | leghosszabb technikás |

**Nyílt, nem rangsoroló kategóriák,** ezekenversenyengedély nélkül is alapáron indulhattok, illetve a második és többi pályát teljesítőknek:

**RK**– rövid könnyű, azonos pálya a Sárgával

**HK** – hosszú könnyű, azonos pálya a Lilával

**KT** – közepes technikás, azonos pálya a Naranccsal

**XS** – legrövidebb technikás, azonos pálya a Világoszölddel

**RT** – rövid technikás, azonos pálya a Zölddel

**HT** – hosszú technikás, azonos pálya a Kékkel

**XL** – leghosszabb technikás, azonos pálya a Barnával

A Vizsla Kupa pályái fokozatosan nehezednek, az abszolút kezdőtől a legrutinosabbakig, mindenki talál számára megfelelőt.

Aki fejlődni szeretne, egyre feljebb léphet a következő fokozatra, akár egymás után több pályát is teljesítve.

Aki először próbálja, segítünk belekóstolni a térképhasználatba.

**Nevezés** **elektronikusan:**

* az **e-nevezes.hu** rendszerben március 7. péntek 20:00 óráig e-nevezésben: <https://www.e-nevezes.hu/hu/esemeny/show/1030> Az előnevezők **saját térképet kapnak**, amit nem kell leadniuk a futás után. A futni kívánt pályákat és az esetleges dugóka bérlését kérem jelezzétek!
* **a helyszínen**: az így nevezőknek a **futás után a Rajtban le kell adniuk a térképet!**

**Nevezési díj:** 1400 Ft, ezért több pályát is futhattok. Akinek nincs versenyengedélye és a színkódos rangsoroló kategóriában indulna, annak a napi versenyengedély 550 Ft.

A nevezési adatoknál add meg a további pályákat is, ha 4 vagy több pályát szeretnél, akkor azokat e-mailben jelezd! hbfort@gmail.com

A dugókaszám rovatba írd be a dugóka számodat.

A készpénzforgalom elkerülésére lehetőleg az e-nevezés rendszerben fizessetek bankkártyával, de nem kötelező.

**Jelentkezés**: a versenyközpontban 9:45-12:45

**"0" idő: 10:00**, utolsó rajt: 13:00

**Térkép:** Kopasz erdőM= 1:10 000**,** alapszintköz 5 m, 2022-ben LIDAR alapról készítve, 2023-25-ben a változások felülvizsgálva, javítva.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 400 Ft-ért, korlátozott számban, egy kölcsön dugókát aznap csak egy fő használhat, a helyszínen nem tudjuk fertőtleníteni.

Ez a 2025. évi 6 fordulós Vizsla Kupa sorozat 1. futama.

Az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*